На основу члана 28. став 4. Закона о јавном информисању и медијима („Службени гласник РС“, број: 92/23 и 51/25) и Правилника о спровођењу анализе о потребним медијским садржајима („Службени гласник РС“, бр. 76/2024) и Одлуке о спровођењу јавних консултација о потребним медијским садржајима Број: 003875776 2026 13460 003 005 000 001 од 25. августа 2026. године, министар информисања и телекомуникација доноси 

ПРОГРАМ ЈАВНИХ КОНСУЛТАЦИЈА О ПОТРЕБНИМ МЕДИЈСКИМ САДРЖАЈИМА

1. Спроводи се јавна консултација о потребним медијским садржајима којима се остварују неки од циљева јавног интереса у области јавног информисања прописаних чланом 15. Закона о јавном информисању и медијима.
2. Јавна консултација о потребним медијским садржајима спроводи се у периоду од 1. септембра 2026. године до 2. октобра 2026. године.
3. Учесници у јавној консултацији о потребним медијским садржајима су стручна и шира јавност.
4. Предлози о потребним медијским садржајима достављају се Министарству информисања и телекомуникација у писаном облику, на обрасцу прописаном Правилником о спровођењу анализе о потребним медијским садржајима. Образац се може преузети на званичној интернет страници Министарства информисања и телекомуникација, а предлози се достављају путем електронске поште на адресу javnekonsultacije@mit.gov.rs или писаним путем на адресу: Министарство информисања и телекомуникација, Сектор за информисање и медије, Немањина 22–26, 11000 Београд.
5. По окончању јавних консултација, Министарство информисања и телекомуникација ће анализирати предлоге учесника у јавној расправи и сачинити Извештај о спроведеним консултацијама и објавити га на својој веб презентацији, у складу са Законом о јавном информисању и медијима и Правилником о спровођењу анализе о потребним медијским садржајима.

У Београду,
26.8.2026. године

	
